Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне сәулет,**

**қала құрылысы және құрылыс мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 1994 жылғы 27 желтоқсандағы Қазақстан Республикасының Азаматтық кодексіне (Ерекше бөлім):

1) 665-баптың 1-тармағы мынадай редакцияда жазылсын:

«1. Егер құрылыс мердігерлігі шартында өзгеше көзделмесе, мердігер құрылыс объектiсiнiң жобалық-сметалық құжаттамада көрсетілген көрсеткiштерге жеткiзiлуiне және шартқа сәйкес кепiлдiк мерзiмі iшiнде объектiнi пайдалану мүмкiндiгiне кепiлдiк бередi. Егер заң актiлерiнде немесе шартта өзгедей кепiлдiк мерзiмі көзделмесе, кепілдiк мерзiмi тапсырыс берушінің объектiнi қабылдаған күннен бастап он жыл болады.

Осы тармақтың нормалары өндірушілер пайдаланудың өзге де кепілдік мерзімдерін көрсеткен құрылыс материалдарына, жабдықтары мен конструкцияларына қолданылмайды.»;

2) 665-бап мынадай мазмұндағы 6-тармақпен толықтырылсын:

«6. Тапсырыс берушінің келісімі бойынша кепілдік мерзімі орындалған жұмыстың нәтижелері пайдалануға қабылданған жұмыстардың жекелеген бөліктері бойынша қабылданған сәттен бастап басталады (жолды ішінара пайдалану - іске қосу кешендері, кезеңдері, кезектері және пайдаланудың басқа да түрлері).».

2. 2003 жылғы 20 маусымдағы Қазақстан Республикасының Жер кодексіне:

1) 127-баптың 1-тармағы мынадай редакцияда жазылсын:

«1. Тарихи, ғылыми, көркемдік және мәдени құндылығы бар объектілер табылған жағдайда, жер пайдаланушылар жұмыстарды одан әрі жүргізуді тоқтата тұруға және бұл туралы тарихи-мәдени мұра объектілерін қорғау және пайдалану жөніндегі уәкілетті органға хабарлауға міндетті. Тарихи-мәдени мұра объектілеріне қауіп төндіруі мүмкін жұмыстардың барлық түрлерін жүргізуге тыйым салынады.»;

3. 2003 жылғы 8 шілдедегі Қазақстан Республикасының Орман кодексіне:

1) 13-баптың 1-тармағының 18-13) тармақшасы алып тасталсын;

2) 18-бап мынадай мазмұндағы 16) тармақшамен толықтырылсын:

«16) орман пайдаланушыларға орман ресурстары сауықтыру, рекреациялық, тарихи-мәдени, туристік және спорттық мақсаттар; аңшылық шаруашылығының қажеттіліктері; жанама орман пайдалану үшін ұзақ мерзімді орман пайдалануға берілген, оның қарамағындағы мемлекеттік орман қоры жерлеріндегі құрылыс объектілеріне арналған учаскелерді береді;»;

3) 51-баптың 1-1-тармағының 4) тармақшасы мынадай мазмұндағы жазылсын:

«4) халықаралық және республикалық маңызы бар автомобиль және темір жолдарын, магистральдық құбырларды салуға;»;

4) 54-баптың 1-тармағы мынадай мазмұндағы жазылсын:

«1. Мемлекеттік орман қорында құрылыс жұмыстарын жүргізу, кең таралған пайдалы қазбаларды өндіру, коммуникацияларды, электр беру желілерін, байланыс желілерін төсеу және егер бұл үшін мемлекеттік орман қоры жерлерін жердің басқа санаттарына ауыстыру және (немесе) оларды алып қою талап етілмесе, орман шаруашылығын жүргізуге және орман пайдалануға байланысты емес өзге де жұмыстарды орындау, тиісті экологиялық рұқсат не мемлекеттік экологиялық сараптаманың оң қорытындысы болған кезде уәкілетті орган ведомствосының аумақтық бөлімшелерінің келісімі бойынша облыстың жергілікті атқарушы органының шешімі негізінде жүзеге асырылады.»;

5) 102-2-бапта

1-тармақ мынадай редакцияда жазылсын:

«1. Орман ресурстары сауықтыру, рекреациялық, тарихи-мәдени, туристік және спорттық мақсаттар; аңшылық шаруашылығының қажеттіліктері және балық шаруашылығына арналған су объектілері; жанама орман пайдалану үшін ұзақ мерзімді орман пайдалануға берілген мемлекеттік орман қоры жерлерінде объектілер салу уәкілетті органмен келісілген эскизге (эскиздік жобаға) сәйкес әзірленген жобалау (жобалау-сметалық) құжаттамасы бойынша жүзеге асырылады.»;

2-тармақ мынадай редакцияда жазылсын:

«2. Орман пайдаланушының сауықтыру, рекреациялық, тарихи-мәдени, туристік және спорттық мақсаттар; аңшылық шаруашылығының қажеттіліктері және балық шаруашылығына арналған су объектілері; жанама орман пайдалану үшін ұзақ мерзімді орман пайдалану шартының қолданылу мерзімі өткеннен кейін шарттың қолданылу мерзімін ұзартуға басым құқығы бар.»;

3-тармақ мынадай редакцияда жазылсын:

«3. Орман ресурстары сауықтыру, рекреациялық, тарихи-мәдени, туристік және спорттық мақсаттар аңшылық шаруашылығының мен балық шаруашылығына арналған су объектілерінің қажеттіліктері; жанама орман пайдалану үшін ұзақ мерзімді орман пайдалануға берілген мемлекеттік орман қоры жерлерінде құрылыс объектілерін пайдалану құқығының ауысу мәселелері ұзақ мерзімді орман пайдалану шартында айқындалады.»;

4-тармақ мынадай редакцияда жазылсын:

«4. Сауықтыру, рекреациялық, тарихи-мәдени, туристік және спорттық мақсаттар; аңшылық шаруашылығының қажеттіліктері және балық шаруашылығына арналған су объектілері; жанама орман пайдалану үшін ұзақ мерзімді орман пайдалану құқығының ауысуына қарамастан құрылыс объектілері уәкілетті органның жазбаша хабарламасына сәйкес басқа тұлғаға берілген не шартта өзгеше белгіленген жағдайларды қоспағанда, орман пайдаланушы осы учаскені рекультивациялау жөніндегі іс-шараларды жүргізуге міндетті.»;

6) 102-3-бапта:

3-тармақ мынадай редакцияда жазылсын:

«3. Мемлекеттік орман қоры учаскелерінде объектілер құрылысының сапасын бақылауды және қадағалауды ұйымдастыру және жүргізу тәртібі Қазақстан Республикасының Кәсіпкерлік кодексінде және Қазақстан Республикасының Құрылыс кодексінде айқындалады.»;

4-тармақ мынадай редакцияда жазылсын:

«4. Салынған объектілерді пайдалануға қабылдау Қазақстан Республикасының Азаматтық кодексімен және Қазақстан Республикасының Құрылыс кодексімен реттеледі.».

4. «Жер қойнауы және жер қойнауын пайдалану туралы» 2017 жылғы 27 желтоқсандағы Қазақстан Республикасының кодексіне

1) мынадай мазмұндағы 16-1-баппен толықтырылсын:

«16-1 Жер қойнауын пайдаланудың мақсаттары мен түрлері

1. Қазақстан Республикасында жер қойнауы мен олардың ресурстарын пайдалану ғылыми-мәдени, шаруашылық және кәсіпкерлік мақсаттарда, сондай-ақ мемлекет мұқтажын қанағаттандыру үшін жүзеге асырылады.

2. Ғылыми-мәдени мақсатта жер қойнауын пайдалану жер бетінен минералдарды, тау жыныстарының үлгілерін және фауна мен флораның қазылған қалдықтарын жинау, жер қойнауы кеңістігіне археологиялық, палеонтологиялық, сейсмологиялық және өзге де зерттеулер жүргізу арқылы жүзеге асырылады.

3. Шаруашылық мақсаттарда жер қойнауын пайдалану жер қойнауынан кең таралған пайдалы қазбаларды алу және жер қойнауы кеңістігін өнеркәсіптік немесе ауыл шаруашылығы өндірістерін, әлеуметтік объектілерді орналастыруға, осы Кодекстің ерекше бөлігіне сәйкес жер қойнауы учаскесін бөлуді және операцияларды жүргізуге жер қойнауын пайдалану құқығын беруді талап етпейтін ауыл шаруашылығы өнімдерін сақтауға арналған ғимараттар мен құрылыстардың, жерасты құрылыстарының жерасты бөлігін салу және пайдалану үшін пайдалану кезінде олардың меншік иелері мен жер пайдаланушылардың жер учаскесіне құқығы негізінде және шегінде жүзеге асырылады.

4. Жер қойнауын кәсіпкерлік мақсатта пайдалану жер қойнауының бөлінген учаскесі және ол бойынша берілген жер қойнауын пайдалану құқығы шегінде жер қойнауын пайдалану жөніндегі операцияларды жүргізу жолымен жүзеге асырылады.

5. Жер қойнауын мемлекет мұқтажы үшін пайдалану жер қойнауын мемлекеттік геологиялық зерттеу жүргізу, жер қойнауы кеңістігін қорғаныс жерасты құрылыстарын орналастыру үшін пайдалану, тоннельдер, адамдар мен жүктерді, коммуникацияларды өткізу үшін жерасты көлік магистральдарын салу және пайдалану кезінде, сондай-ақ жалпыға ортақ пайдаланылатын мемлекеттік автомобиль жолдарын салуда (реконструкциялауда) немесе жөндеуде пайдалану үшін кең таралған пайдалы қазбаларды алу кезінде, темір жолдар, су құбырлары, жылу трассалары, жалпы пайдаланымдағы өзге де объект ілер, табиғи қауіпті құбылыстардың, дүлей немесе өзге де зілзалалардың, бөгеттердің жарылуының, тіршілікті қамтамасыз ету жүйелеріндегі, тазарту құрылыстарындағы және өзге де қоғамдық маңызы бар жағдайларда авариялардың салдарын жою кезінде жүзеге асырылады.»;

2) мынадай мазмұндағы 16-2-баппен толықтырылсын:

«16-2. Жер қойнауын ғылыми-мәдени мақсатта пайдалану

1. Ғылыми-мәдени мақсаттарда жер қойнауын пайдалану ортақ болып табылады және жер қойнауы учаскесін жекелеген жеке немесе заңды тұлғалардың пайдалануына арнайы беруді көздемейді.

2. Жер қойнауын жалпы пайдалану ғылыми-мәдени мақсаттарда ортақ пайдаланылатын жерлер шегінде, оның ішінде ерекше экологиялық, ғылыми, тарихи-мәдени және рекреациялық құндылығы бар объектілерді зерделеу және бару кезінде еркін жүзеге асырылады.

Жер қойнауын ғылыми-мәдени мақсаттарда жалпы пайдалану азаматтық қорғауды, экологиялық және санитарлық-эпидемиологиялық қауіпсіздікті қамтамасыз ету мақсатында белгілі бір аумақта Қазақстан Республикасының заңнамасымен шектелуі немесе тыйым салынуы мүмкін.

Ерекше экологиялық, ғылыми, тарихи-мәдени және рекреациялық құндылығы бар учаскелерде жер қойнауын пайдалану режимі Қазақстан Республикасының ерекше қорғалатын табиғи аумақтар туралы заңнамасымен айқындалады.

3. Жер қойнауын жалпы пайдалану жер қойнауы мен олардың ресурстарының тұтастығын бұзатын құрылыстарды, механикаландыру құралдары мен техникалық құрылғыларды тұрғызусыз немесе пайдаланбай жүзеге асырылады.»;

3) мынадай мазмұндағы 16-3-баппен толықтырылсын:

«16-3. Жер қойнауын шаруашылық мақсатта пайдалану

1. Жер учаскесінің меншік иесінің немесе жер пайдаланушының жер қойнауынан кең таралған пайдалы қазбаларды алу, жер үсті құрылыстары мен жерасты құрылыстарының жер асты бөлігін шаруашылық мақсатта орналастыру және пайдалану үшін жер қойнауын пайдалануы жер учаскесіне құқықтарды іске асыру шегімен және оның нысаналы мақсатына сәйкес жер учаскесінің шекарасымен шектеледі.

Мұндай пайдалану жарылғыш заттарды, химиялық реагенттерді және улы заттарды қолданбай жүзеге асырылады.

2. Жер қойнауынан алынған кең таралған пайдалы қазбаларды пайдалануға тек қана жер учаскесінің меншік иесі немесе жер пайдаланушы өзіне тиесілі жер учаскелері шегінде жол береді.

Меншік иесінде немесе жер пайдаланушыда кең таралған пайдалы қазбаларды өндіру жөніндегі операцияларды жүргізу үшін берілген жер қойнауын пайдалану құқығы болмаған кезде осы меншік иелеріне немесе жер пайдаланушыларға тиесілі жер учаскелерінің шекараларында орналасқан кең таралған пайдалы қазбалардың үшінші тұлғаларына мұндай тұлғалардан кез келген нысанда пайда ала отырып, иеліктен шығарылмайды.

3. Осы бапқа сәйкес жер қойнауын пайдалану құқығы жер учаскесіне меншік құқығының немесе жер пайдалану құқығының негізінде туындайды және осындай меншік немесе жер пайдалану құқығының тоқтатылуымен бір мезгілде тоқтатылады.

4. Осы бапқа сәйкес туындаған жер қойнауын пайдалану құқығы жер учаскесіне құқығынан ажыратылмайды. Меншік немесе жер пайдалану құқығы жер учаскесіне ауысқан кезде жер қойнауын пайдалану құқығының ауысуы көзделеді.

5. Осы бапқа сәйкес жер қойнауын пайдалану лицензиясы немесе жер қойнауын пайдалануға арналған келісімшарт бойынша берілген жер қойнауын пайдалану құқығы негізінде жер қойнауын пайдаланатын адамдар үшін міндетті болып табылатын рұқсатты алуды, есептілікті және өзге де құжаттарды ұсынуды талап етпейді.»;

4) мынадай мазмұндағы 16-4-баппен толықтырылсын:

«16-4. Жер қойнауына мемлекет мұқтажы үшін пайдалану

1. Жер қойнауын мемлекет мұқтажы үшін пайдалану қоғамдық маңызы бар мақсаттарды көздейді және мемлекеттік органдардың іске асыру функциялары шегінде мемлекеттік заңды тұлғалар немесе ведомстволық бағынысты ұйымдар жүзеге асырады.

2. Жер қойнауын мемлекеттік геологиялық зерттеу жүргізу кезінде жер қойнауын мемлекет мұқтажы үшін пайдалану осы Кодекстің 74-бабына сәйкес жүзеге асырылады.

3. Жер қойнауы кеңістігін мемлекет мұқтажы үшін пайдалану Қазақстан Республикасындағы сәулет, қала құрылысы және құрылыс қызметі туралы заңнамаға сәйкес құрылыс жобаларының негізінде және шегінде жүзеге асырылады.

4. Мемлекет мұқтажы үшін кең таралған пайдалы қазбаларды алу және пайдалану кезінде жер қойнауын пайдалану облыстың, республикалық маңызы бар қаланың, астананың жергілікті атқарушы органының рұқсаты негізінде және қолданылу шегінде жүзеге асырылады.

Көрсетілген рұқсатты беру және тоқтату тәртібін қатты пайдалы қазбалар саласындағы уәкілетті орган айқындайды.

Мемлекет мұқтажы үшін кең таралған пайдалы қазбаларды алуға және пайдалануға рұқсат жалпы пайдаланымдағы автомобиль жолдарын, мемлекеттік меншіктегі темір жолдарды салуға (реконструкциялауға) немесе жөндеуге арналған тиісті шарттың қолданылу мерзіміне, табиғи қауіпті құбылыстардың, дүлей немесе өзге де зілзалалардың, бөгеттердің жарылуының, тіршілікті қамтамасыз ету жүйелеріндегі, тазарту құрылыстарындағы авариялардың салдарын жою мерзіміне беріледі.

Берілген рұқсаттың қолданылуы көрсетілген жұмыстар аяқталған күні тоқтатылады.

Рұқсат жалпы пайдаланымдағы автомобиль жолдарын, мемлекеттік меншіктегі темір жолдарды салуға (реконструкциялауға) немесе жөндеуге арналған шарттың қолданылу мерзімін, табиғи қауіпті құбылыстардың, дүлей немесе өзге де зілзалалардың, бөгеттердің жарылуының, тіршілікті қамтамасыз ету жүйелеріндегі, тазарту құрылыстарындағы авариялардың салдарын жою мерзімін ұзарту кезінде сол мерзімге ұзартылады деп болжанады.

5. Рұқсаттар бес километр шегінде орналасқан мына аумақ бойынша:

1) реконструкцияланатын (жөнделетін) немесе жобаланған жалпыға ортақ пайдаланылатын автомобиль жолдарының, темір жолдардың бойында орналасқан;

2) қауіпті табиғи құбылыстардың, дүлей немесе өзге де зілзалалардың, бөгеттердің жарылуының, тіршілікті қамтамасыз ету жүйелеріндегі, тазарту құрылыстарындағы және өзге де объектілердегі авариялардың салдарларын жою орнынан беріледі.

6. Кең таралған пайдалы қазбаларды алу жөніндегі жұмыстарды жүргізу орындары кемінде екі қарама – қарсы жағы бір-біріне параллель болатын төртбұрыш түрінде, ал көрсетілген ережені сақтау мүмкін болмаған жағдайда бұрыштардың ең аз саны бар көпбұрыш түрінде айқындалады.

7. Мемлекет мұқтажы үшін кең таралған пайдалы қазбаларды алу салдарын жою Қазақстан Республикасының жер заңнамасына сәйкес бұзылған жерлерді рекультивациялау жобасы негізінде жүргізіледі.

Аталған жоба жалпыға ортақ пайдаланылатын автомобиль жолдарын, мемлекеттік меншіктегі темір жолдарды салу (реконструкциялау) немесе жөндеу жобасының құрамында міндетті болып табылады.

Кең таралған пайдалы қазбаларды алуға рұқсат алған мемлекеттік заңды тұлғалар немесе ведомстволық бағынысты ұйымдар іске асыру үшін рұқсат берілген жұмыстар аяқталғаннан кейін бір жылдан кешіктірмей осындай алу салдарларын жоюды қамтамасыз етуге міндетті.

8. Мемлекет мұқтажы үшін жер қойнауынан алынған кең таралған пайдалы қазбаларды пайдалануға жалпыға ортақ пайдаланылатын автомобиль жолдарын, мемлекеттік меншіктегі темір жолдарды салу (реконструкциялау) немесе жөндеу, табиғи қауіпті құбылыстардың, дүлей немесе өзге де зілзалалардың салдарын, бөгеттердің бұзылуын, тіршілікті қамтамасыз ету жүйелеріндегі, тазарту және өзге де құрылыстардағы аварияларды жою мақсатында ғана жол беріледі.

Мемлекет мұқтажы үшін алынған кең таралған пайдалы қазбаларды үшінші тұлғаларға иеліктен шығаруға тыйым салынады.

Осы ережеге қайшы жасалған мәмілелер жарамсыз болып табылады. Көрсетілген ережені сақтамау берілген рұқсатты кері қайтарып алуға және Қазақстан Республикасының заңнамасында көзделген жер қойнауына меншік құқығын бұзғаны үшін жауаптылыққа алып келеді.»;

5) 237-бап алып тасталсын;

6) 278-баптың 3-1-тармағы алып тасталсын.

5. «Жылжымайтын мүлік ипотекасы туралы» 1995 жылғы 23 желтоқсандағы Қазақстан Республикасының Заңына:

1) 5-2-бапта:

4-1-тармақтың 1) тармақшасы мынадай редакцияда жазылсын:

«1) Қазақстан Республикасының Құрылыс кодексіне сәйкес айқындалған уәкілетті ұйымға және құрылысты жүзеге асыратын заңды тұлғаларға қарыздар беруге;»;

4-1-тармақтың 2) тармақшасы мынадай редакцияда жазылсын:

«2) Қазақстан Республикасының тұрғын үй құрылысына үлестік қатысу туралы, сәулет, қала құрылысы және құрылыс қызметі туралы заңнамасында, Қазақстан Республикасының өзге де нормативтік құқықтық актілерінде және жарғыда көзделген қызметті жүзеге асыруға құқылы.»;

6. «Тұрғын үй қатынастары туралы» 1997 жылғы 16 сәуірдегі Қазақстан Республикасының Заңына:

1) 1- бап мынадай мазмұндағы 6-тармақпен толықтырылсын:

«1-бап. Қазақстан Республикасының тұрғын үй заңнамасы

6. Көппәтерлі тұрғын үй салу мақсатында тұрғын үй-құрылыс кооперативін құруға және оның қызметіне байланысты қатынастар Қазақстан Республикасының сәулет, қала құрылысы және құрылыс қызметі туралы заңнамамен реттеледі.»;

2) 2-баптың 44) тармақшасы, 10-2-баптың 10-16), 10-17) тармақшалары, 10-3 баптың 1- тармағы және 2-тармағының 15) тармақшасы, 52, 52-1, 53, 54, 55, 56, 57, 58, 59, 60, 61, 62, 63, 66 - баптар алып тасталсын.

7. «Аудиторлық қызмет туралы» 1998 жылғы 20 қарашадағы Қазақстан Республикасының Заңына:

1) 5-баптың 2-тармағы мынадай редакцияда жазылсын:

«2. Міндетті аудитке:

акционерлік қоғамдар;

білім беру және денсаулық сақтау салаларында байқау кеңесі бар шаруашылық жүргізу құқығындағы мемлекеттік кәсіпорындар;

сақтандыру (қайта сақтандыру) ұйымдары, сақтандыру холдингтері және сақтандыру (қайта сақтандыру) ұйымы және (немесе) сақтандыру холдингінің ірі қатысушылары болып табылатын ұйымдар, сақтандыру брокері;

Бірыңғай жинақтаушы зейнетақы қоры және акционерлік қоғамның ұйымдық-құқықтық нысанында құрылған бағалы қағаздар нарығының кәсіби қатысушылары;

инвестициялық портфельді басқарушының ірі қатысушылары;

«Жер қойнауы және жер қойнауын пайдалану туралы» Қазақстан Республикасының кодексінде көзделген жағдайларда көмірсутектерді барлау және өндіру немесе қатты пайдалы қазбаларды барлау және өндіру жөніндегі операцияларды жүргізуге жер қойнауын пайдалану құқығы бар заңды тұлғалар;

банктер, банктің ірі қатысушы болып табылатын ұйымдар, банк холдингтері;

Қазақстан Республикасының Үкіметі айқындайтын тізбе бойынша авиациялық жұмыстарды жүзеге асыратын авиакомпанияларды қоспағанда, азаматтық авиация ұйымдары;

астық қабылдау кәсіпорындары;

сақтандыру төлемдеріне кепілдік беру қоры;

әлеуметтік медициналық сақтандыру қоры;

инвестициялық преференцияларды көздейтін инвестицияларды жүзеге асыруға келісімшарт жасасқан Қазақстан Республикасының заңды тұлғалары;

«Жобалық қаржыландыру және секьюритилендіру туралы» Қазақстан Республикасының Заңына сәйкес арнайы қаржы компаниялары;

Қазақстан Республикасының Құрылыс кодексіне сәйкес құрылыс салушылар және уәкілетті компаниялар;

«Жаңартылатын энергия көздерін пайдалануды қолдау туралы» Қазақстан Республикасының Заңына сәйкес жаңартылатын энергия көздерін қолдау жөніндегі есеп айырысу-қаржы орталығы;

«Қазақстан Республикасындағы кедендік реттеу туралы» Қазақстан Республикасының кодексіне сәйкес уәкілетті экономикалық операторлар жатады;

жауапкершілігі шектеулі серіктестіктер бір мезгілде мынадай шарттарды орындаған кезде:

1) оның құрамында жарғылық капиталға қатысу үлестерінің кемінде он пайызын иеленге қатысушылар (құрылтайшылар) болады;

2) жұмыскерлердің орташа жылдық саны екі жүз елу адамнан асады және (немесе) орташа жылдық табысы республикалық бюджет туралы заңда белгіленген және тиісті қаржы жылының 1 қаңтарында қолданыста болатын айлық есептік көрсеткіштің үш миллион еселенген мөлшерінен асады.

Орта кәсіпкерлік субъектісіне жататын жауапкершілігі шектеулі серіктестік үшін жылдық қаржылық есептілік аудиті жауапкершілігі шектеулі серіктестіктің жарғылық капиталына қатысу үлесінің кемінде он пайызын иеленге қатысушының (құрылтайшының) талабы бойынша жүргізіледі.

Аудит міндетті болып табылатын және Қазақстан Республикасының заңнамасына сәйкес бұқаралық ақпарат құралдарында жылдық қаржылық есептілікті жариялайтын ұйымдар жылдық қаржылық есептілікпен бірге аудиторлық есепті де жариялауға міндетті.

Осы тармақтың талаптары сот банкрот деп таныған акционерлік қоғамдарға, сондай-ақ қаржы нарығын және қаржы ұйымдарын реттеу, бақылау және қадағалау жөніндегі уәкілетті орган лицензиясынан айырған және (немесе) мәжбүрлеп тарату процесіндегі банктерге, сақтандыру (қайта сақтандыру) ұйымдарына қолданылмайды.».

8. «Тұтыну кооперативі туралы» 2001 жылғы 8 мамырдағы Қазақстан Республикасының Заңына:

1) 2-баптың 4-тармағы мынадай редакцияда жазылсын:

«4. Көппәтерлі тұрғын үй салу мақсатында тұрғын үй-құрылыс кооперативін құруға және оның қызметіне байланысты қатынастар Қазақстан Республикасының сәулет, қала құрылысы және құрылыс қызметі туралы заңнамамен реттеледі.».

9. «Жарнама туралы» 2003 жылғы 19 желтоқсандағы Қазақстан Республикасының Заңына:

1) 13-баптың 6-тармағы мынадай редакцияда жазылсын:

«6. Бекітілген жобалау құжаттамасында тұрғын үйлердің (тұрғын ғимараттардың) сыныптамасына сәйкес келмейтін салынып жатқан немесе пайдалануға берілген тұрғын үйді (тұрғын ғимаратты) жарнамалауға тыйым салынады, сондай-ақ жергілікті атқарушы орган берген үлескерлердің ақшасын тартуға тиісті рұқсатынсыз немесе тұрғын үй құрылысының бірыңғай операторының кепілдігінсіз объектіні пайдалануға бергенге дейін пәтерлерді, тұрғын және тұрғын емес үй-жайларды, оның ішінде көппәтерлі тұрғын үйдегі үлестерді сату туралы жарнамалауға тыйым салынады.».

10. «Ерекше қорғалатын табиғи аумақтар туралы» 2006 жылғы 7 шілдедегі Қазақстан Республикасының Заңына:

23-баптың 2-тармағының 4) тармақшасы мынадай редакцияда жазылсын:

«4) туризм объектілеріне (жолдар, көпірлер, электр беру желілері, инженерлік және коммуналдық қамтамасыз ету желілері) инженерлік инфрақұрылым салу үшін оларды орналастырудың басқа нұсқалары болмаған кезде және шектеулі шаруашылық қызмет режимі белгіленген жер учаскелері ғана;»;

11. «Қазақстан Республикасының Ұлттық кәсіпкерлер палатасы туралы» 2013 жылғы 4 шілдедегі Қазақстан Республикасының Заңына:

1) 11-баптың 1-тармағының 2) тармақшасы алып тасталсын.

12. «Оңалту және банкроттық туралы» 2014 жылғы 7 наурыздағы Қазақстан Республикасының Заңына:

12 - баптың 1-тармағының 2-тармақшасы мынадай редакцияда жазылсын:

«2) кәсіби бухгалтер.

Осы Заңда әкімшіге жүктелген өкілеттіктер, осы Заңның 78-бабының 2-тармағында және 118-1-бабында, сондай-ақ Қазақстан Республикасының Құрылыс кодексінде көзделген жағдайларды қоспағанда, өзге тұлғаларға берілмейді.».

13. «Рұқсаттар және хабарламалар туралы» 2014 жылғы 16 мамырдағы Қазақстан Республикасының Заңына:

1) 36-баптың 4-тармағы мынадай редакцияда жазылсын:

«4. Сәулет, қала құрылысы және құрылыс саласындағы қызметпен айналысу құқығына лицензия берудің ерекше шарттары Қазақстан Республикасының Құрылыс кодексінде айқындалады.

Лицензияға қосымшада лицензия берудің ерекше шарттары ретінде Қазақстан Республикасының Құрылыс кодексіне сәйкес лицензиаттың санаты көрсетіледі.»;

2) 2-қосымшаның 347-1-реттік нөмірі алып тасталсын.

14. «Мемлекеттік сатып алу туралы» 2015 жылғы 4 желтоқсандағы Қазақстан Республикасының Заңына:

1) 5-баптың 5-тармағының 1) тармақшасы мынадай редакцияда жазылсын:

«5. Жобалау-сметалық құжаттамасы бар жұмыстарды, сондай-ақ жобалау-сметалық құжаттаманы әзірлеу жөніндегі жұмыстарды мемлекеттік сатып алуды жүзеге асыру кезінде тапсырыс берушілер мемлекеттік сатып алудың жылдық жоспарында (мемлекеттік сатып алудың алдын ала жылдық жоспарында):

1) қосылған құн салығын есепке алмағанда, мемлекеттік сатып алуды жүзеге асыру үшін бөлінген соманың отыз пайызы мөлшерінде алдын ала төлемді (авансты), сондай-ақ сараптамадан өткеннен кейін авансқа тең мөлшерде аралық төлемді және түпкілікті төлемді көрсетуге міндетті;».

15. «Құқықтық актілер туралы» 2016 жылғы 6 сәуірдегі Қазақстан Республикасының Заңына:

1) 8-бап мынадай мазмұндағы 21) тармақшамен толықтырылсын:

«21) сәулет, қала құрылысы және құрылыс саласындағы.».

16. «Төлемдер және төлем жүйелері туралы» 2016 жылғы 26 шілдедегі Қазақстан Республикасының Заңына:

1) 25-бап мынадай мазмұндағы 9-1-тармақпен толықтырылсын:

«9-1. Кәсіпкерлік субъектілері болып табылмайтын жеке тұлғалар тұрғын және тұрғын емес үй-жайларды, оның ішінде объектіні пайдалануға бергенге дейін көппәтерлі тұрғын үйдегі үлестерді сатып алу бойынша жүзеге асыратын төлемдерді тек қолма-қол ақшасыз тәртіппен жүзеге асырылады.».

16. «Квазимемлекеттік сектордың жекелеген субъектілерінің сатып алуы туралы» 2021 жылғы 8 маусымдағы Қазақстан Республикасының Заңына:

1) 1-баптың 2-тармағы мынадай редакциядағы 17) тармақшамен толықтырылсын:

«17) тұрғын үй құрылысына үлестік қатысу туралы заңнамаға сәйкес кепілдік беру жағдайы басталған кезде уәкілетті компанияның тауарларды, жұмыстар мен көрсетілетін қызметтерді сатып алуына байланысты қолданылмайды.».

2-бап. Осы Заң алғашқы ресми жарияланған күнінен кейін күтізбелік он күн өткен соң қолданысқа енгізіледі.

**Қазақстан Республикасының**

**Президенті**